# Περιγραφή ενδεικτικών δραστηριοτήτων για το portfolio μαθητή/τριας

Το portfolio αποτελεί ένα προσωπικό αποτύπωμα του/της μαθητή/τριας και συμπληρώνεται από τον/την ίδιο/α. Αρχικά, καλείται να συμπληρώσει τα προσωπικά του/της στοιχεία, να γράψει μία αγαπημένη φράση που τον/την αντιπροσωπεύει και στη συνέχεια να επικολλήσει κάποια φωτογραφία. Στο δεύτερο μέρος, ο/η μαθητής/τρια καλείται να αποτυπώσει στοιχεία εστιασμένα στη θεματική του προγράμματος στο οποίο συμμετείχε. Η διαδικασία αυτή προσφέρει την ευκαιρία στον/στη μαθητή/τρια να αναστοχαστεί πάνω στην αναπτυξιακή του/της πορεία, αναδεικνύοντας στον χρόνο τις προσπάθειες, τα επιτεύγματα, την πρόοδο και τις σκέψεις του/της για διάφορες πτυχές της συμμετοχικής του/της δραστηριότητας καθ’όλη τη διάρκεια υλοποίησης του προγράμματος. Επίσης, παρέχει στον/στην Εκπαιδευτικό ανατροφοδότηση για τον βαθμό επίτευξης της αρχικής στοχοθεσίας, ώστε να προβεί σε πιθανές βελτιωτικές- διορθωτικές παρεμβάσεις σε επόμενη υλοποίηση του προγράμματος δεξιοτήτων. **[Παράρτημα 5].**