**Φύλλα περιγραφικής αυτο-αξιολόγησης (έως 2 σελίδες)**

Η αυτοαξιολόγηση επιτρέπει στους/στις μαθητές/τριες να παρακολουθούν την εξέλιξή τους, να στοχάζονται σχετικά με τους τρόπους που μαθαίνουν και να αναγνωρίζουν σταδιακά τα δυνατά τους σημεία, αλλά κι εκείνα στα οποία χρειάζεται να επικεντρώσουν την προσπάθειά τους, ώστε να βελτιωθούν. Η αυτοαξιολόγηση καλλιεργεί δεξιότητες διερεύνησης, στοχασμού, επίλυσης προβλημάτων, συγκριτικής ανάλυσης και την ικανότητα διαμοιρασμού σκέψεων με ποικίλους τρόπους. Η αυτοαξιολόγηση του/της μαθητή/τριας παρέχει στον/στην εκπαιδευτικό και στους γονείς/κηδεμόνες πληροφορίες για τη σκέψη, τις ανάγκες, τους στόχους την αυτοεικόνα και τους τρόπους με τους οποίους ο/η μαθητής/τρια διαχειρίζεται τις δυσκολίες του/της. **[Παράρτημα 4α].**

Η ετεροαξιολόγηση αναφέρεται στη διαδικασία κατά την οποία οι μαθητές/τριες αξιολογούν την εργασία των συμμαθητών/τριών τους, ενώ η δική τους αξιολογείται από τους/τις συμμαθητές/τριές τους. Οι μαθητές/τριες προβληματίζονται σχετικά με τις δικές τους προσπάθειες επεκτείνοντας και εμπλουτίζοντας τον προβληματισμό αυτό με την ανταλλαγή σχολίων σχετικά με τη δική τους εργασία και την εργασία των συμμαθητών/τριών τους. Ο/Η μαθητής/τρια αξιολογεί τη μάθηση του/της άλλου/ης με τα ίδια κριτήρια που χρησιμοποιεί για να αναστοχαστεί γύρω από τη μαθησιακή διαδικασία κατά διαδικασία της αυτοαξιολόγησης. **[Παράρτημα 4β].**